 Biola Adebayo: Oríṣiríṣi ọjà ni mo kiri ní kékeré, síbẹ mí ò rí owó wọ Fáṣítì Bẹẹ gan-an ni ọrọ ri fun gbajugbaja oṣerebinrin, Biola Adebayo nigba to n seranti ọpọ ipenija to la kọja, ko to jẹ eeyan nile aye. Osere naa to ranti igbe aye rẹ àtẹyìnwá gẹgẹ bi ọmọ atẹrọfọ dide ni orisirisi nkan ni oun kiri bii ọja lasiko ijagudu lati se rere nile aye. Aworan kan ti Biola fi si ori ayelujara Instagram rẹ, lo mu ko ranti awọn asiko ti nkan nira fun nigba ewe rẹ. Ninu aworan naa, to ya nibi kan to ti n ṣe eré ti a o ti i mọ orúkọ rẹ, ni Biola ti n kiri búrẹdì. O ni aworan yii mu mi ranti igbe aye mi ni ibẹrẹ pẹpẹ. Oriṣiriṣi nkan ni mo kiri gẹgẹ bi ọdọmọbinrin, sugbọn búrẹdì tita ni awọn eeyan fi mọ òun. O ni oun kiri burẹdi naa titi di igba ti oun di ọlọmọge ni, to si gba oun to ọdún meje, ki oun to wọ fasiti. Ko tan sibẹ o, arẹwà oṣerebinrin naa to ti lami-laaka ninu iṣẹ sinima ṣíṣe sọ pe ẹẹmẹrin ọtọọtọ ni oun ni anfaani lati kekọọ ni fasiti, sugbọn ìṣòro aisi owo ja oun kulẹ. Biola Adebayo to dupẹ lọwọ Ọlọrun fun ibi ti igbeaye rẹ duro de bayii sọ pe kii ṣe iwe ẹrí akọkọ nikan ni oun ni, o ni oun tun ti gba iwe ẹri masters keji. Egbejila Fish Village: Àwọn ọlọsìn ẹja ní àwọn fi iṣẹ báńkì sílẹ wá ṣe ọsìn ẹja ni Asiko naa kii ṣe nkan to rọrùn rara, àmọ mi o ti itori rẹ má nifẹ Ọlọrun, bẹ ẹ ni mo si ni ireti. Ki n ma parọ, Ọlọrun dára si mi lọpọlọpọ. O fikun ọrọ rẹ pe, lootọ òun ko ti i de ipele to wu oun, àmọ oun ko si ni ipele ti oun wa tẹlẹ mọ. Biola sọ pe gbogbo ẹpisteli ọrọ ti oun kọ waye lati le ṣe iwuri fun awọn eeyan pe, ki wọn o ma ṣe sọ ireti nu. Àwọn iròyin tì ẹ leè ní ìfẹ síí:  Ohunkóhun to wu ki o ma a la kọjá, ma sọ ireti nu lori ilepa rẹ. O ni idi ti o fi n la asiko naa kọjá. Ìwọ ṣa ma a gbadura, fi Ọlọrun ṣáájú, ja fafa, tẹra mọ isẹ rẹ, ki o si ni afojusun. Imọlẹ rẹ yoo tàn laipẹ. : Yoruba bọ, wọn ni oju kii pọn iṣin ko ma là, bi ẹkun si pẹ titi di alẹ kan, ayọ n bọ ni owurọ. 